4. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 1082/Υ9 της 13/21 Ιαν. 1958 Περί αυξήσεως των υπό του Ταμείου Συντάξεων Προσωπικού Εμπορικών και Βιομηχανικών Επιμελητηρίων του Κράτους παρεχομένων συντάξεων. ΄Εχοντες υπ΄ όψιν: 1)Τας διατάξεις του άρθρ. 2 του υπ΄ αριθ. 19/1944 Νόμ. «περί εξουσιοδοτήσεως του Υπουργού Οικονομικών όπως προβαίνη εις τροποποιήσεις των φορολογικών συντελεστών». 2)Την δια της υπ΄ αριθ. 582/14.6.57 αναφοράς του Ταμείου Συντάξεων Προσωπικού Εμπορικών και Βιομηχανικών Επιμελητηρίων του Κράτους υποβληθείσαν ημίν πρότασιν του Δ.Σ. αυτού «περί αυξήσεως των συντάξεων κατά 9%». 3)Την απόφασιν της Νομισματικής Επιτροπής, την ληφθείσαν κατά την 918 συν/σιν αυτής, κοινοποιηθείσαν δια του υπ΄ αριθ. 14786/16 Μαΐου 1955 εγγράφου της. 4)Τας κρατούσας οικονομικάς συνθήκας και  5)Τας ανάγκας των συν/χων του ως είρηται Ταμείου, αποφασίζομεν: 1.Από 1 Νοεμ. 1957 αυξάνονται αι παρά του Ταμείου Συντάξεων Προσωπικού Εμπορικών και Βιομηχανικών Επιμελητηρίων του Κράτους καταβαλλόμεναι συντάξεις κατά ποσοστόν 9% με ανώτατον όριον της εντεύθεν αυξήσεως δραχμών μεν 250 δια τους εν Αθήναις, Πειραιεϊ και Θεσ/νίκη συνταξιούχους, δραχμάς δε 170 δια τους λοιπούς συνταξιούχους, μη δυναμένου του συνόλου της αυξανομένης συντάξεως να υπερβή το ανώτατον όριον του Κανονισμού και εν ουδεμιά δε περιπτώσει τα τεθέντα ανώτατα όρια δια της παρ. 2 της υπ΄ αριθ. 14786/16 Μαΐου 1955 αποφάσεως της Ν. Επιτροπής. 2.Η παρούσα δημοσιευθήτω δια της Εφημερίδος της Κυβερνήσεως. 